ASW พบนักลงทุนงาน “Opportunity Day”
ASW พบนักลงทุนงาน “Opportunity Day” มั่นใจรายได้ปี 64 โตตามเป้า 20%
22 มิ.ย. 2564

คุณกรมเชษฐ์ วิพันธ์พงษ์ ประธานเจ้าหน้าที่บริหาร, คุณปัญญา นันทกิจตระกูร ประธานเจ้าหน้าที่สายงานบัญชีและการเงิน บริษัท แอสเซทไวส์ จำกัด (มหาชน) หรือ ASW นำเสนอข้อมูลผลประกอบการไตรมาส 1/2564 และแผนการดำเนินธุรกิจในปีนี้ ในงานบริษัทจดทะเบียนพบผู้ลงทุน (Opportunity Day) บนแพลตฟอร์มออนไลน์ เผยมั่นใจรายได้เติบโต 20% ในปี 2564 ตามเป้าหมายที่วางไว้
โดยมียอดขายรอโอน (Backlog) กว่า 7,500 ล้านบาท ทยอยรับรู้รายได้ในปีนี้ประมาณ 4,700 ล้านบาท เตรียมความพร้อมร่วมกับ “Bitkub” เพิ่มทางเลือกในการแลกเงินดิจิทัลเป็นเงินบาท เพื่อซื้อบ้านและคอนโดมิเนียม พร้อมจัดตั้ง บริษัท ดิจิโทไนซ์ จำกัด (บริษัทย่อย) รองรับการศึกษาและลงทุนเกี่ยวกับสินทรัพย์ดิจิตอล (Digital Asset) และเทคโนโลยี ตอกย้ำความเป็นผู้พัฒนาอสังหาฯ รุ่นใหม่  สามารถรับชมบันทึกเทปได้ ที่ www.set.or.th/streaming/vdos-oppday